วันเดียวกัน ที่ห้องพิจารณาคดี 805 ศาลอาญา ถนนรัชดาภิเษกโดยนายปุณณะ จงนิมิตสถาพร รองอธิบดีผู้พิพากษาศาลอาญา พร้อมองค์คณะ ออกนั่งบัลลังก์ไต่สวนมูลฟ้องครั้งที่สอง คดีที่นายสุเทพ เทือกสุบรรณ เลขาธิการพรรคประชาธิปัตย์เป็นโจทก์ยื่นฟ้อง พล.ต.อ.วาสนา เพิ่มลาภประธาน กกต.นายปริญญา นาคฉัตรีย์ นายวีระชัย แนวบุญเนียร และกกต.เป็นจำเลยที่ 1-4 ในความผิดฐานปฏิบัติหน้าที่ หรือละเว้นปฏิบัติหน้าที่โดยมิชอบและหมิ่นประมาทด้วยการโฆษณาอย่างไรก็ดี ก่อนเริ่มการพิจารณา ศาลได้เรียกนายสุเทพ เพื่อตักเตือนการให้สัมภาษณ์เกี่ยวกับคดี ซึ่งศาลเกรงว่าการให้สัมภาษณ์อาจเป็นการสร้างกระแสได้ จึงให้นายสุเทพระมัดระวังต่อการให้สัมภาษณ์ เพราะคดีอยู่ระหว่างการพิจารณาของศาลขณะเดียวกัน ศาลยังออกข้อกำหนดในการเข้ารับฟังการพิจารณานี้ด้วยว่า เนื่องจากการไต่สวนมูลฟ้องครั้งที่ผ่านมา ปรากฏว่ามีการเผยแพร่คำเบิกความของพยานมีรายละเอียดไม่ตรงกับการบันทึกของศาล และยังมีการระบุด้วยว่า หากศาลมีคำสั่งประทับรับฟ้องคดี จะเป็นการชี้ว่าเรื่องพรรคใหญ่ว่าจ้างมีมูล การพิจารณาคดีของศาลเกี่ยวข้องกับการปฏิบัติหน้าที่มิชอบของ กกต.ในการสืบสวนสอบสวนข้อเท็จจริงดังกล่าว ส่วนเรื่องการชี้มูลความผิดเรื่องพรรคการเมืองกระทำผิดเป็นหน้าที่ขององค์กรอิสระ ดังนั้นเพื่อป้องกันความเข้าใจผิดของประชาชนบุคคลภายนอกที่ไม่ได้ร่วมฟังการพิจารณา และเพื่อให้เกิดความเที่ยงธรรมในการพิจารณาคดี รวมทั้งการรักษาความสงบเรียบร้อยภายในศาล ดังนั้นศาลจึงสั่งห้ามบุคคลภายนอกที่ร่วมรับฟังการพิจารณานำพยานหลักฐาน ทำการจดบันทึกหรือบันทึกเทปคำเบิกความของพยานออกไปเผยแพร่อีก
นายสุเทพ เทือกสุบรรณออกนั่งบัลลังก์ไต่สวนมูลฟ้องครั้งที่เท่าไร 
สอง